**KLAIPĖDOS MIESTO SAVIVALDYBĖS**

**JAUNIMO IR BENDRUOMENIŲ POLITIKOS PLĖTROS PROGRAMOS NR. 09 APRAŠYMAS**

|  |  |
| --- | --- |
| Biudžetiniai metai | 2022-ieji metai |
| Asignavimų valdytojas | Savivaldybės administracija |
| Programos pavadinimas | **Jaunimo ir bendruomenių politikos plėtros programa** | Kodas | **09** |
| **Ilgalaikis prioritetas****(pagal KSP)** | Socialinės įtraukties didinimas, įgalinant bendruomeniškumą ir stiprinant vietos savivaldą | **Kodas** | **II** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **3** |
| **Programos tikslas** | Kurti pažangią ir pilietišką visuomenę, skatinant jaunimo ir su jaunimu dirbančių organizacijų veiklą, iniciatyvas ir dalyvavimą visuomeninėje veikloje | Kodas | **01** |
| **Tikslo įgyvendinimo aprašymas:**Šios programos tikslas – užtikrinti, kad jaunas žmogus ir bendruomenės atstovai aktyviai dalyvautų visuomeninėje veikloje, lavintų savo įgūdžius savivaldos srityje, įsitrauktų į miesto gyvenimą. **01 uždavinys. Aktyvinti jaunimo ir su jaunimu dirbančių organizacijų veiklą.** Įgyvendinant uždavinį bus vykdomos šios priemonės:*Jaunimo ir su jaunimu dirbančių organizacijų bei jų iniciatyvų skatinimas.*Įgyvendinant priemonę bus vykdomas *jaunimo iniciatyvų ir programų dalinis finansavimas.* Tokiu būdu bus skatinama jaunimo organizacijų (toliau – JO) ir su jaunimu dirbančių organizacijų (toliau – SJDO) projektinė veikla. Projektai gali būti savivaldybės, nacionalinio ir tarptautinio lygio. Planuojami finansuoti projektai: 1) JO ir SJDO galimybių plėtojimo ir institucinės paramos projektai, kuriais siekiama didinti JO ir SJDO veiklos kokybę ir efektyvumą bei užtikrinti nuolatinės veiklos tęstinumą; 2) jaunimo iniciatyvų projektai, kuriais siekiama spręsti įvairias jaunimo problemas ir didinti jaunų žmonių aktyvų dalyvavimą įvairiose veiklose (visuomeninėse, socialinėse, savanorystės, verslumą skatinančiose ir kt.); 3) jaunimo programų projektai, kuriais siekiama užtikrinti 2 metus kryptingą veiklos priemonių visumą, teikti sistemingas paslaugas, didinti organizacijų veiklos kokybę ir efektyvumą bei užtikrinti nuolatinės veiklos tęstinumą. Konkurso būdu JO ir SJDO projektai bus atrenkami ir iš dalies finansuojami vadovaujantis Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašu, patvirtintu Klaipėdos miesto savivaldybės (toliau – Savivaldybė) tarybos 2020 m. sausio 30 d. sprendimu Nr. T2 - 24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“. 2022 m. planuojama iš dalies finansuoti 25 JO ir SJDO projektus.Taip pat bus iš dalies finansuojamos 2 programos – *Jaunimo organizacijų stiprinimo ir jaunimo politikos plėtojimo ir Jaunimo savanoriškos tarnybos įgyvendinimo Klaipėdos mieste*. Savanoriška veikla sudaro galimybes jaunam žmogui mokytis, pažinti naujas sritis, išsiaiškinti profesinius polinkius, viską atliekant patyriminiu būdu, taip pat skirti savo laiką kitiems, tiems, kas laukia pagalbos ar tiesiog dėmesio. Jaunimo savanoriškos tarnybos programa numato sistemingą savanorišką veiklą ne mažiau kaip 6 mėnesius po 40 val. (iš viso ne mažiau kaip 240 val.). Siekiant užtikrinti teikiamų paslaugų kokybę, jaunimo savanorišką veiklą organizuojančios ir savanorius priimančios organizacijos (jų atstovai) yra akredituojamos ir konsultuojamos Jaunimo reikalų departamento prie Socialinės apsaugos ir darbo ministerijos specialistų. Planuojama 2022 m. pritraukti 8 savanorius.Taip pat bus vykdoma *informacijos apie jaunimo veiklą sklaida, nevyriausybinių organizacijų kompetencijų didinimas ir naujų įgūdžių suteikimas.* 2020–2021 m., įgyvendinant Europos jaunimo sostinės programą, buvo organizuota jaunimo ir su jaunimu dirbančių organizacijų kompetencijų programa „Workation“ paketai NVO“. Jos įgyvendinimo metu įvairių įmonių atstovai, atvykę į Klaipėdą, vedė nemokamus seminarus, diskusijas jaunimo NVO sektoriui. Taip pat su kai kuriomis organizacijomis vyko individualus darbas. Siekiant išlaikyti tęstinumą, 2022 m. planuojama vykdyti vieną kompetencijų didinimo veiklą. Siekiant, kad Savivaldybės organizuojamos veiklos ir įgyvendinamos priemonės būtų viešinamos jaunimui, planuojama pirkti reklamos paslaugą socialiniuose tinkluose, gaminti spausdintinę reklaminę medžiagą mokykloms.*Jaunimo pritraukimas į Klaipėdos miestą.* Šia priemone norima pritraukti Vakarų regiono ir kitų regionų moksleivius ir jaunuolius Klaipėdoje studijuoti, dirbti ir gyventi, pristatyti Klaipėdą kaip studijų, verslo ir draugišką jaunimui miestą. Siekiant paskatinti moksleivius studijuoti Klaipėdoje, bus skiriama 40 stipendijų Klaipėdos aukštųjų mokyklų I kurso studentams. 2021 m. vykusiame kasmetiniame Vakarų Lietuvos regiono renginyje „Jaunimo vasaros akademija“ Klaipėdos miestas perdavė Palangos miestui renginio vėliavą ir Jaunimo vasaros akademijos organizavimą Palangoje 2022 m. Į renginį Palangoje vyks 12 jaunuolių iš Klaipėdos, grupės vadovas ir jaunimo reikalų koordinatorius.Bus toliau siekiama stiprinti bendrą Klaipėdos jaunimo įvaizdį, sujungiant Klaipėdos miesto aukštojo mokslo, profesinio mokymo ir bendrojo ugdymo įstaigų, JO ir SJDO, kitų nevyriausybinių organizacijų (NVO) ir jaunimo iniciatyvas. Klaipėdai bus tinkamai atstovaujama ir reprezentuojama jaunimo iniciatyvose nacionaliniu ir tarptautiniu lygiu. 2022 m. bus organizuojami 5 jau tradiciniais tapę renginiai: - „Studijų regata ‘22“ (planuojamas dalyvių skaičius – 2500);- „Rugsėjo 1-osios šventė“ (planuojamas dalyvių skaičius – 1000);- „Jaunimo savaitė“ (planuojamas dalyvių skaičius – 500);- „Jaunimo apdovanojimai“ (planuojamas dalyvių skaičius – 150);- „Nuspalvink Klaipėdą“ (planuojamas dalyvių skaičius – 1000).*Tarptautinio ir nacionalinio bendradarbiavimo plėtojimas.* 2018 m. Klaipėdos miestas laimėjo Europos jaunimo sostinės 2021 m. titulą. 2021 m. buvo įgyvendinama Europos jaunimo sostinės programa, kurios metu buvo organizuotos įvairios jaunimui skirtos veiklos. Siekiant informuoti visuomenę apie įvykdytus programos tikslus, 2022 m. planuojama parengti ataskaitą, organizuoti pristatymus, susijusius su programos įgyvendinimu, dalytis geraisiais pavyzdžiais su kitais Lietuvos ir užsienio miestais bei organizuoti jaunimo kompetencijas keliančias veiklas.Klaipėdos miesto jaunimo atstovai nuolat kviečiami dalyvauti įvairiuose tarptautiniuose renginiuose, susijusiuose su integruotos jaunimo politikos formavimu. Dalyvavimo renginiuose rėmimo tikslas – plėtoti kokybišką darbą su jaunimu Klaipėdoje, stiprinti Klaipėdos jaunimo sektorių plėtojant regioninio, nacionalinio ir tarptautinio bendradarbiavimo ryšius bei atstovaujant Klaipėdos miestui Lietuvoje, užsienio valstybėse vykstančiuose reikšminguose renginiuose ir (ar) tarptautinių organizacijų vykdomuose renginiuose. Vadovaujantis Dalyvavimo tarptautiniuose ir nacionaliniuose jaunimo renginiuose rėmimo tvarkos aprašu, patvirtintu Savivaldybės tarybos 2020 m. rugsėjo 24 d. sprendimu Nr. T2-226, jaunimas bus atrenkamas dalyvauti įvairiuose tarptautiniuose bei nacionaliniuose renginiuose. Planuojama 2022 m. skirti rėmimą 6 asmenims. *Premijų už miestui aktualius ir pritaikomuosius darbus skyrimas Klaipėdos aukštųjų ir profesinių mokyklų absolventams.* Vadovaujantis 2013 m. sausio 28 d. Savivaldybės ir Klaipėdos universiteto pasirašyta bendradarbiavimo sutartimi ir kasmet tvirtinamu Savivaldybės ir Klaipėdos universiteto bendradarbiavimo planu, buvo vykdoma priemonė „Piniginės premijos už miestui aktualų ir pritaikomąjį mokslinį darbą (bakalauro, magistro ar daktaro disertacijos) įsteigimas ir mokėjimas“. Klaipėdos miesto jaunimo ir Klaipėdos miesto akademinių reikalų tarybų iniciatyva buvo pasiūlyta premijas mokėti ne tik Klaipėdos universiteto studentams, bet ir kitų aukštųjų arba profesinių mokyklų absolventams. 2022 m. planuojama pinigines premijas už miestui aktualius ir pritaikomus darbus skirti 15-ai absolventų.*Mokinių dalyvaujamojo biudžeto iniciatyvos įgyvendinimas.* Dalyvaujamasis biudžetas – tai būdas, kaip galima kartu su gyventojais spręsti dėl viešųjų lėšų panaudojimo, kai miestiečiai patys siūlo idėjas miestui ir balsuodami renka labiausiai patikusias. Dalyvaujamieji biudžetai gali vykti ne tik miestuose, bet ir mokyklose ar kitose institucijose. Vadovaujantis Savivaldybės tarybos 2020 m. rugsėjo 24 d. sprendimu Nr. T2-227 „Dėl Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“, planuojama vykdyti mokinių dalyvaujamojo biudžeto iniciatyvą 7 Klaipėdos miesto gimnazijose. *Jaunimo integracijos į darbo rinką programų įgyvendinimas.*2022 m. planuojama parengti Savanoriškos praktikos Klaipėdos aukštųjų mokyklų studentams rėmimo programą, kurios pagrindinis tikslas – skatinti Klaipėdoje studijuojantį jaunimą rinktis savanorišką praktiką Klaipėdos įmonėse. *Klaipėdos jaunimo situacijos tyrimo parengimas.* 2023 m. planuojama vykdyti jaunimo situacijos Klaipėdoje tyrimą, kuris leistų identifikuoti esminius iššūkius, susijusius su šios grupės Klaipėdos miesto gyventojais ir pasiūlytų problemų sprendimo alternatyvas. Paskutinis tyrimas buvo atliktas 2019 metais. **02 uždavinys. Aktyvinti bendruomenių veiklą.**Įgyvendinant uždavinį bus vykdomos šios priemonės:*Vietos bendruomenių savivaldos programos įgyvendinimas.* Pagal Socialinės apsaugos ir darbo ministerijos nustatytą tvarką ir skirtą finansavimą 2022 m. Savivaldybėje bus įgyvendinama priemonė „Stiprinti bendruomeninę veiklą savivaldybėse“.*Klaipėdos miesto integruotų investicijų teritorijos vietos veiklos grupės 2016–2022 metų vietos plėtros įgyvendinimas ir veiklų administravimas.* 2022 m. bus tęsiamas Klaipėdos miesto integruotų investicijų teritorijos vietos veiklos grupės vietos plėtros strategijos įgyvendinimas. Planuojama, kad 2022 m. bus vykdoma 13 bendruomenės inicijuotos vietos plėtros projektų, kuriems finansavimas bus skiriamas iš ES struktūrinių fondų bei valstybės biudžeto lėšų ir prie kurių finansavimo reikės prisidėti Savivaldybei.*Dalyvaujamojo biudžeto iniciatyvos įgyvendinimas. S*avivaldybės tarybos 2020 m. liepos 30 d. sprendimu Nr. T2-194 patvirtintas Klaipėdos miesto savivaldybės gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašas, kuris nustato Savivaldybės biudžeto lėšomis finansuojamų Savivaldybės gyventojų iniciatyvų, skirtų gyvenamajai aplinkai gerinti, projektų viešosiose erdvėse idėjų pasiūlymų teikimo, vertinimo, atrankos, lėšų skyrimo ir įgyvendinimo tvarką. Gyventojų iniciatyvų projektų idėjų finansavimo tikslas – didinti piliečių įsitraukimą į miesto valdymą bei biudžeto formavimą. Gyventojų iniciatyvos bus įgyvendinamos kasmet, numatant tam priemones Savivaldybės strateginiame veiklos plane bei lėšas Savivaldybės biudžete. |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2021 (faktas) | 2022 | 2023 | 2024 |
| Jaunų žmonių, dalyvaujančių iš Savivaldybės biudžeto finansuojamų projektų ir renginių veiklose, skaičius | Jaunimo reikalų koordinatorius | 10000 | 11000 | 12000 | 13000 |
| **Galimi programos vykdymo ir finansavimo variantai:** Klaipėdos miesto savivaldybės biudžeto lėšos, Lietuvos Respublikos valstybės ir ES lėšos. |
| **Klaipėdos miesto savivaldybės 2021–2030 metų strateginio plėtros plano dalys, susijusios su vykdoma programa:**2.5.1. uždavinys. Išplėtoti ir pritaikyti viešąją infrastruktūrą bei viešąsias erdves jaunimo poreikiams.2.5.2. uždavinys. Sudaryti sąlygas jaunimo savirealizacijai.2.6.4. uždavinys. Skatinti gyventojų bendruomeniškumą ir įtrauktį. |

Priedas – 2022–2024 m. Klaipėdos miesto savivaldybės jaunimo politikos plėtros programos (Nr. 09) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_